CELEX: 32017R2157
Language: mt
Date: 2017-11-16 00:00:00
Title: Regolament ta' Implimentazzjoni tal-Kummissjoni (UE) 2017/2157 tas-16 ta' Novembru 2017 li jemenda r-Regolament ta' Implimentazzjoni (UE) Nru 211/2012 dwar il-klassifikazzjoni ta' ċerti prodotti fin-Nomenklatura Magħquda

21.11.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 304/21
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/2157
   tas-16 ta' Novembru 2017
   li jemenda r-Regolament ta' Implimentazzjoni (UE) Nru 211/2012 dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda (“NM”) annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni ta' ċerti prodotti.
            
         
               (2)
            
            
               Skont ir-Regolament ta' Implimentazzjoni tal-Kummissjoni (UE) Nru 211/2012 (3), prodott li jikkonsisti f'taħlita ta' alkoħol etiliku (70 % tal-piż) u gażolina (petrol tal-karozzi) u li jikkonforma ma' EN 228 (30 % tal-piż) irid jiġi kklassifikat taħt il-kodiċi NM 2207 20 00.
            
         
               (3)
            
            
               Skont ir-Regolament ta' Implimentazzjoni (UE) Nru 626/2014 (4), il-Kummissjoni introduċiet Nota addizzjonali 12 għall-Kapitolu 22 tat-Tieni Parti tan-Nomenklatura Magħquda. Jenħtieġ li r-raġunijiet li wasslu biex il-prodott ikkonċernat ikun ikklassifikat fir-Regolament ta' Implimentazzjoni (UE) Nru 211/2012 taħt il-kodiċi NM 2207 20 00, ikunu allinjati mar-regoli stabbiliti f'dik in-Nota addizzjonali biex jiġu evitati diverġenzi potenzjali fil-klassifikazzjoni tariffarja ta' taħlitiet speċifiċi ta' alkoħol etiliku ma' sustanzi oħra u biex tiġi żgurata l-applikazzjoni uniformi tan-Nomenklatura Magħquda fl-Unjoni. Jenħtieġ ukoll li d-deskrizzjoni tal-prodott stabbilita fl-Anness tar-Regolament ta' Implimentazzjoni (UE) Nru 211/2012 tiċċara li l-prodott jintuża bħala materja prima biex jipproduċi fjuwil għall-vetturi bil-mutur.
            
         
               (4)
            
            
               Għaldaqstant, jenħtieġ li r-Regolament ta' Implimentazzjoni (UE) Nru 211/2012 jiġi emendat skont dan.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament ta' Implimentazzjoni (UE) Nru 211/2012 jinbidel bit-test stabbilit fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta' Novembru 2017.
      
         
            Għall-Kummissjoni,
         
         
            F'isem il-President,
         
         Stephen QUEST
         
            Direttur Ġenerali
         
         
            Direttorat Ġenerali għat-Tassazzjoni u l-Unjoni Doganali
         
      
   
   
      (1)  ĠU L 269, 10.10.2013, p. 1.
   
      (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
   
      (3)  Ir-Regolament ta' Implimentazzjoni tal-Kummissjoni (UE) Nru 211/2012 tat-12 ta' Marzu 2012 dwar il-klassifikazzjoni ta' ċerti prodotti fin-Nomenklatura Magħquda (ĠU L 73, 13.3.2012, p. 1).
   
      (4)  Ir-Regolament ta' Implimentazzjoni tal-Kummissjoni (UE) Nru 626/2014 tal-10 ta' Ġunju 2014 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni (ĠU L 174, 13.6.2014, p. 26).
   
      ANNESS
      “
            ANNESS
            
                        Deskrizzjoni tal-prodotti
                     
                     
                        Klassifikazzjoni (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        Prodott bil-kompożizzjoni li ġejja (% tal-piż):
                        
                                    —
                                 
                                 
                                    alkoħol etiliku
                                 
                                 
                                    70
                                 
                              
                                    —
                                 
                                 
                                    gażolina (petrol tal-karozzi) li tikkonforma ma' EN 228
                                 
                                 
                                    30
                                 
                              Il-prodott jintuża bħala materja prima biex jipproduċi fjuwil għall-vetturi bil-mutur.
                        Dan jiġi ttrasportat bl-ingrossa.
                     
                     
                        2207 20 00 
                     
                     
                        Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda, in-Nota Addizzjonali 12 tal-Kapitolu 22 u mill-kliem tal-kodiċijiet NM 2207  u 2207 20 00 .
                        Il-prodott huwa taħlita ta' alkoħol etiliku u gażolina (petrol tal-karozzi). Il-livelli perċentwali ta' gażolina (petrol tal-karozzi) fil-prodott ma jagħmluhx tajjeb għall-konsum mill-bniedem iżda ma jwaqqafx l-użu tal-prodott għal skopijiet industrijali (ara wkoll in-Noti Spjegattivi tas-Sistema Armonizzata għall-intestatura 2207 , ir-raba' paragrafu).
                        Għaldaqstant, il-prodott għandu jiġi kklassifikat taħt il-kodiċi NM 2207 20 00  bħala alkoħol etiliku denaturat.
                     
                  ”